Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9319

3. Megjegyzés. - A vasútállomások feltüntethetők. 17.7.2.2 Az alagutakat fel kell tüntetni, ha azok szembetűnő terep jellegzetességek. Megjegyzés. - Ismertető megjegyzéssel kiegészíthető a jellegzetesség kiemelése érdekében. 17.7.3 Főútvonalak és utak 17.7.3.1 Az úthálózatot olyan részletességgel kell feltüntetni, hogy rajzolatuk lényegi részei a levegőből szemlélve felismerhetők legyenek. Megjegyzés. - Az építés alatt álló utak feltüntethetők. 17.7.3.2 Ajánlás. - A beépített területeken lévő utakat nem kell ábrázolni, kivéve, ha a levegőből nézve, mint határozott terepjellegzetességek, felismerhetők. Megjegyzés. - A fontos főútvonalak neve és száma feltüntethető 17.7.4 Tájékozódási támpontok Ajánlás. - Ha a látás szerinti navigálás szempontjából fontosnak tartják, akkor a természeti és a kultúr környezeti olyan tájékozódási támpontjait fel kell tüntetni, mint például a hidak, bányaszerkezetek, kilátó tornyok, erődök, romok, gátak/töltések, csővezetékek, távvezetékek, állandó telepítésű drótkötél pályák, valamint sziklák, hegyfokok, kőszirtek, homokdűnék, különálló világítótornyok, világító hajók stb. Megjegyzés. - Ismertető megjegyzésekkel kiegészíthetők. 17.7.5 Politikai határok A nemzetközi határokat kötelező feltüntetni. A kijelöletlen és meghatározatlan határokat magyarázó megjegyzéssel kell megkülönböztetni. Megjegyzés. - Egyéb határok is feltüntethetők. 17.7.6 Vízrajz 17.7.6.1 A térkép méretarányával egyeztethető minden vízrajzi jellegzetességet fel kell tüntetni, ideértve a partvonalakat, tavakat, folyókat és patakokat (a nem állandó jellegűeket is), sós tavakat, gleccsereket és jégsapkákat. 17.7.6.2 Ajánlás. - A nagykiterjedésű nyílt vízfelületeket egészen világos színárnyalattal kell jelölni. 2007/70/II. szám Megjegyzés. - A partvonal kiemelése céljából a partvonalak mentén keskeny, sötétebb tónusú zóna alkalmazható. 17.7.6.3 Ajánlás. - Ha lényeges tájékozódási jelleggel bírnak, akkor a zátonyok és homokpadok, az egyedül álló sziklák, a homokos, kavicsos, köves és egyéb hasonló jellegű területek feltüntetése szükséges, a megfelelő térképjelet alkalmazva. Megjegyzés. - A sziklacsoportok, az adott területre berajzolt néhány szikla-térképjellel ábrázolhatók. 17.7.7 Szintvonalak 17.7.7.1 A szintvonalakat fel kell tüntetni. A szintvonalak közötti térköz megválasztása teljesítse azt a kívánalmat, hogy a légi-navigációhoz szükséges domborzati viszonyok egyértelműen legyenek ábrázolva. 17.7.7.2 Az alkalmazott szintvonalak értékét fel kell tüntetni. 17.7.8 Magasság szerinti színárnyalás 17.7.8.1 Ha a magasság szerinti színárnyalást alkalmaznak, akkor a színárnyalathoz tartozó tengerszinthez viszonyított magasság-tartományt fel kell tüntetni. 17.7.8.2 Az alkalmazott magassági színárnyalás magassági tartományait a térkép szélén fel kel tüntetni. 17.7.9 Magassági pontok 17.7.9.1 A kiválasztott kritikus pontoknál fel kell tüntetni a magassági pont tengerszinthez viszonyított magasságát. A kiválasztott magassági pontok a közvetlen környezet legmagasabb pontjai legyenek, általában egy hegycsúcsot vagy hegygerinc tetejét kell jelezniük. A repülés szempontjából különös fontossággal bíró völgyek, vagy tavak felszínének tengerszinthez viszonyított magasságát fel kell tüntetni. A kiválasztott magassági pontok helyét egy ponttal kell jelezni. 17.7.9.2 A térkép szélén kötelező megadni a térképen ábrázolt legmagasabb pont tengerszinthez viszonyított magasságát (lábban, vagy méterben) és annak legközelebbi 5 fokpercre kerekített földrajzi helyét. 17.7.9.3 Ajánlás. - A térképlapon a legmagasabb pont tengerszinthez viszonyított magasságának értékeit jelző számjegyek körül a színárnyalást törölni kell. 17.7.10 Hiányos, vagy megbízhatatlan domborzati információk 17.7.10.1 "A domborzati adatok hiányosak" megjegyzést kell feltüntetni az olyan területek esetében, amelyek szintvonalas ábrázolásához a felmérések még nem történtek meg. 17.7.10.2 A légiforgalmi információk feltüntetésére alkalmazott színnel figyelmeztető megjegyzést kell nyomtatni azon térképek előlapjára, amely térképeknél a magassági pontok tengerszinthez viszonyított magasság értékei általában megbízhatatlanok; a figyelmeztetés szövege a következő legyen: "Figyelem - E térképen a domborzati információk megbízhatatlanok, ezért a tengerszinthez viszonyított magasság értékek figyelembevételekor körültekintően kell eljárni." 17.7.11 Szakadékok 2007/70/II. szám Ajánlás. - A szakadékokat fel kell tüntetni, ha azok szembeötlő terep jellegzetességek vagy, ha a kultúr környezet nagyon szórványos. 17.7.12 Fás területek 17.7.12.1 Ajánlás. - A fás területek feltüntetendők. Megjegyzés. - A magasabb földrajzi szélességen fekvő területek térképein az erdőhatár hozzávetőleges legészakibb, illetve legdélebbi vonala feltüntethető 17.7.12.2 Ha az erdőhatár hozzávetőleges legészakibb, illetve legdélebbi vonalát ábrázolják, akkor azt, megfelelő felirattal kiegészített szaggatott fekete vonallal kell jelölni. 17.7.13 A tereprajzi információk kelte A térkép szélén közölni kell a feltüntetett tereprajzi információk legutolsó felmérésének időpontját. 17.8 Mágneses eltérés 17.8.1 Az izogon vonalakat fel kell tüntetni. 17.8.2 Az izogon információk felmérésének dátumát a térképlap szélén meg kell adni. 17.9 Légiforgalmi adatok 17.9.1 A légiforgalmi adatokat a térkép használatával összhangban és az adatok módosítási ciklusát figyelembe véve kell feltüntetni. 17.9.2 Repülőterek 17.9.2.1 A nagyobb légiforgalmi jelentőségű repülőtereknek elsőbbséget adva, a szárazföldi és vízi repülőtereket, valamint a helikopter repülőtereket nevükkel együtt kell feltüntetni, oly mértékig, hogy a térképen az ne okozzon felesleges zsúfoltságot. 17.9.2.2 Feltéve, hogy a térképen ez nem okoz zsúfoltságot, minden repülőtérre vonatkozóan fel kell tüntetni a repülőtér tengerszinthez viszonyított magasságát, a rendelkezésre álló fénytechnikai rendszert, a futópálya felület fajtáját és a leghosszabb futópálya, vagy csatorna hosszát, a 2. Függelékben bemutatott példának megfelelően rövidített formában. 17.9.2.3 Az üzemen kívül helyezett repülőtereket, melyek a levegőből repülőtérként még felismerhetők, fel kell tüntetni és "üzemen kívüli" jelöléssel kell ellátni azokat. 17.9.3 Akadályok 17.9.3.1 Az akadályokat fel kell tüntetni. Megjegyzés. - Akadályoknak általában a földfelszíntől számított 100 méter (300 láb), vagy magasabb akadályokat tekintik. 17.9.3.2 Amennyiben a látás szerinti repülés szempontjából fontosnak ítélik, az akadályt képező nagy távvezetékeket és az állandó drótkötélpályákat a térképen fel kell tüntetni. 2007/70/II. szám 17.9.4 Tiltott, korlátozott és veszélyes légterek A tiltott, korlátozott és veszélyes légtereket fel kell tüntetni. 17.9.5 A Légiforgalmi szolgálatok rendszere 17.9.5.1 A légiforgalmi szolgálatok rendszerének lényeges elemeit, beleértve, ahol megvalósítható, a repülőtéri irányítói körzeteket, a repülőterek forgalmi körzeteit, az irányítói körzeteket, a repüléstájékoztató körzetek határait és az egyéb olyan légtereket, amelyekben VFR repülés üzemel, a megfelelő légtér-osztállyal együtt fel kell tüntetni. 17.9.5.2 Ahol alkalmazható, ott a légvédelmi azonosító körzetet (ADIZ) fel kell tüntetni és megfelelően kell azonosítani. Megjegyzés. - Az ADIZ eljárás a térkép jelmagyarázatában leírható. 17.9.6 Rádió-navigációs berendezések A rádió-navigációs berendezéseket fel kell tüntetni a megfelelő térképjellel és a nevükkel, de a frekvenciájukat, kódjelüket, üzemidejüket és egyéb jellemzőket nem, kivéve, ha biztosítható, hogy az adatok bármely olyan része, vagy egésze, ami feltüntetésre kerül, naprakészen tartható marad a térkép újbóli kiadásaival. 17.9.7 Kiegészítő tájékoztatások 17.9.7.1 A légiforgalmi földi fényeket jellemzőikkel, vagy azonosítójukkal együtt, vagy mindkettővel, kell feltüntetni. 17.9.7.2 A külső kiemelkedő tengerpartokon, vagy egyedül álló képződményeken elhelyezkedő legalább 28 km (15 tengeri mérföld) távolságból látható tengerhajózási fényeket fel kell tüntetni ott, ahol: 1) ezek legalább annyira megkülönböztethetőek, mint a környezetükben lévő erősebb tengerhajózási fények. 2) ezek a beépített tengerparti környezetben világosan megkülönböztethetőek más tengerhajózási, vagy egyéb fényektől; 3) ezek az egyedüli rendelkezésre álló és jelentőséggel bíró fények.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes